
บทคัดย่อ
ปัจจุบันมลพิษทางเสียงเป็นปัญหาสิ่งแวดล้อมที่ส่งผลต่อคุณภาพชีวิตและสุขภาพอย่างต่อเนื่อง แม้แผ่นดูดซับเสียงจากวัสดุสังเคราะห์จะมีประสิทธิภาพสูง แต่มีต้นทุนการผลิตสูงและย่อยสลายยาก ผู้จัดทําจึงมี ความสนใจในการพัฒนาวัสดุดูดซับเสียงจากเส้นใยธรรมชาติ โดยโครงงานนี้มีวัตถุประสงค์เพื่อพัฒนาและ เปรียบเทียบประสิทธิภาพการดูดซับเสียงของแผ่นวัสดุคอมโพสิตจากเส้นใยมะพร้าวและเส้นใยปอ โดยใช้นํ้า ยางธรรมชาติเป็นวัสดุประสานทดแทนสารสังเคราะห์ 
การดําเนินงานเริ่มจากการตัดเส้นใยให้มีความยาว 2 เซนติเมตร ปรับปรุงสมบัติของเส้นใยด้วย สารละลายโซเดียมไฮดรอกไซด์ความเข้มข้นร้อยละ 2 จากนั้นผสมเส้นใยกับนํ้ายางธรรมชาติในอัตราส่วนร้อย ละ 70:30 โดยนํ้าหนัก ขึ้นรูปด้วยเครื่องอัดให้มีความหนา 1 นิ้ว อบแห้งจนแผ่นวัสดุคงรูป และทดสอบ ประสิทธิภาพการดูดซับเสียงที่ความถี่ 1,000 2,000 และ 3,000 เฮิรตซ์ 
ผลการศึกษาพบว่า แผ่นวัสดุคอมโพสิตจากเส้นใยมะพร้าวมีประสิทธิภาพการดูดซับเสียงสูงกว่าแผ่น เส้นใยปอทุกช่วงความถี่ เนื่องจากเส้นใยมะพร้าวมีโครงสร้างที่มีความพรุน จึงช่วยเพิ่มการสะท้อน การกระเจิง และการสูญเสียพลังงานของคลื่นเสียง ผลการศึกษานี้แสดงให้เห็นถึงศักยภาพของการประยุกต์ใช้เส้นใย ธรรมชาติร่วมกับนํ้ายางธรรมชาติในการผลิตวัสดุดูดซับเสียงที่เป็นมิตรต่อสิ่งแวดล้อม

The 6*"PCSHS Science Symposium 2026
“Driving the Future with Scientific Innovation”

